മാങ്കുളത്തെ മദ്ധ്യവയസ്കന്റെ മരണം കൊലപാതകം സുഹൃത്ത് അഭിപ്രായ വ്യത്യാസത്തെത്തുടര്ന്ന് തലക്കടിച്ച് കൊലപ്പെടുത്തിയതാണെന്ന് നിഗമനം പിടിയിലായത് മരിച്ച വര്ക്കിയുടെ സുഹൃത്ത് ബിബില് വിത്സണ് അടിമാലി: മാങ്കുളം ശേവല് കുടിയില് വരിക്കയില് റോയിയുടെ മരണം കൊലപാതകമെന്ന് പൊലീസ്.സംഭവവുമായി ബന്ധപ്പെട്ട് സുഹൃത്ത് പൊലീസ് കസ്റ്റഡിയില് ഇന്നലെ രാത്രി 10 മണിയോടെ രക്തം വാര്ന്ന നിലയില് കണ്ടെത്തിയ റോയിയെ അടിമാലിയിലെ ആശുപത്രിയില് എത്തിച്ചെങ്കിലും ജീവന് രക്ഷിക്കാനായില്ല.ശേവല് കൂടി കണ്ടത്തില് ബിബില് വില്സനെയാണ് മൂന്നാര് സിഐ മനേഷ് പൗലോസിന്റെ നേതൃത്വത്തിലുള്ള പൊലീസ് സംഘം കസ്റ്റഡിയില് എടുത്തത്.വീട്ടിലേയ്ക്കുള്ള യാത്രയ്ക്കിടെ ബിബില് ബൈക്കിന്റെ ഷോക്ക് അപ് സോര്ബര് കൊണ്ട് റോയിയെ തലയ്ക്ക് അടിച്ചുവീഴ്തുകയായിരുന്നെന്നാണ് പൊലീസിന് ലഭിച്ചിട്ടുള്ള സൂചന. റോയി രാത്രി 8 മണിയോടെ വീട്ടിലേയ്ക്ക് പലചരക്ക് സാധനങ്ങള് വാങ്ങി പോകുന്ന വഴി കാട്ടില് ഒളിച്ചിരുന്നായിരുന്നു ആക്രമണമെന്നാണ് പൊലീസി ന്റെ പ്രാഥമീക നിഗമനം. ഇവര് ഇരുവരും സുഹൃത്തുക്കളായിരുന്നു.തമ്മിലുള്ള പരസ്പര അഭിപ്രായ വ്യത്യാസമാണ് കൊലപാതകത്തില് കലാശിച്ചതെന്നാണ് പൊലീസ് സംശയിക്കുന്നത്. ഇന്ക്വസ്റ്റ് നടപടികള്ക്ക് ശേഷം ഇടുക്കി മെഡിക്കല് കോളേജില് പോസ്റ്റുമോര്ട്ടം നടത്തി മൃതദ്ദേഹം ബന്ധുക്കള്ക്ക് വിട്ടുകൊടുക്കും. ഭാര്യ തലക്കോട് അറയ്ക്കല് കുടുംബാംഗം മോളി.മക്കള്. റോബിന്, റോബിറ്റ Stories you may Like